הוונטד

הוונטד (באנגלית: The Wanted; באופן מילולי: המבוקשים) היא להקת בנים בריטית-אירית מלונדון, אנגליה. בעלת חמישה חברים. הלהקה נוסדה בתחילת 2009 והתפרקה בינואר 2014 בעקבות חילוקי דעות ורצון החברים בקריירות סולו. הסינגל הראשון של הלהקה היה "All Time Low", שיצא ב-25 ביולי 2010. השיר זכה להצלחה רבה ואף הגיע למקום הראשון במצעד השירים הבריטי. ב-17 באוקטובר יצא הסינגל השני מהאלבום שנקרא "Heart Vacancy" והגיע למקום השני במצעד. ב-22 באוקטובר יצא אלבום הבכורה של הלהקה, "The Wanted", לחנויות והגיע למעמד של פלטינה בממלכה המאוחדת עם מכירות של למעלה מ-300 אלף עותקים. הסינגל השלישי והאחרון היה "Lose My Mind" שיצא ב-26 בדצמבר. ב-13 במרץ 2011 יצא הסינגל "Gold Forever" מהאלבום השני של הלהקה שיצא בסוף אותה שנה. הסינגל השני מהאלבום היה "Glad You Came" שיצא ב-10 ביולי. השיר נחשב עד היום לשיר המצליח ביותר של הלהקה עם מכירות של קרוב ל-4 מיליון עותקים רק בארצות הברית שם גם זכה למעמד של פלטינה משולשת. באנגליה זכה הסינגל למעמד זהב עם מכירות של 400 אלף עותקים. וזכה למעמד של פלטינה באוסטרליה וניו זילנד. ב-14 באוקטובר יצא הסינגל השלישי מהאלבום שנקרא "Lightning". האלבום השני של הלהקה שנקרא "Battleground" יצא ב-4 בנובמבר 2011 והגיע למקום החמישי באנגליה. בשבוע הראשון ליציאתו נמכר האלבום בקרוב ל-50 אלף עותקים. לאחר זמן קצר זכה האלבום למעמד של אלבום זהב. הסינגל הרביעי והאחרון יצא ב-23 בדצמבר ונקרא "Warzone", וזכה למעלה מ-35 מיליון צפיות ביוטיוב. במהלך שנת 2012 החלו חברי הלהקה לעבוד על חומרים חדשים לאלבום שלישי. ב-17 באפריל 2012 הוציאה הלהקה את השיר "Chasing the Sun" שהגיע לראשי המצעדים בארצות הברית ובאנגליה. ב-24 באפריל הוציאה הלהקה מיני אלבום בשם "The Wanted: The EP" עם הלהיטים משני האלבומים הקודמים ושני שירים חדשים: "Chasing the Sun" ו"Satellite". האלבום הגיע למקום השביעי במצעד הבילבורד. הסינגל השני מהאלבום, "I Found You", יצא ב-4 בנובמבר 2012 והגיע למקום הראשון במצעד הבילבורד. לקליפ של השיר צולמו שתי גרסאות שונות. הסינגל השלישי מהאלבום יצא ב-23 ביוני ונקרא "Walks Like Rihanna" על שם הזמרת ריהאנה. ב-11 באוגוסט יצא הסינגל הרביעי מהאלבום שנקרא "We Own the Night". אלבום האולפן השלישי של הלהקה הנקרא "Word of Mouth" יצא ב-4 בנובמבר 2013. מקסימיליאן "מקס" אלברט ג'ורג' (נולד ב-6 בספטמבר 1988 במנצ'סטר) - לפני שהפך לזמר, היה שחקן כדורגל בפרסטון נורת' אנד ואהד את קבוצת הכדורגל מנצ'סטר סיטי מגיל צעיר. בעבר הוא היה חבר בלהקת בנים בת חמישה חברים שנקראת אווניו (Avanue), הם עברו בהצלחה את האודישנים לתוכנית האקס פאקטור אבל לא הורשו להשתתף בה לאחר שהתברר שלא צייתו לחוקים באופן קפדני וכיום הוא עוסק בלהיות שחקן ומפיק, מקס משחק לראשונה בסדרה הפופולרית גלי בעונה ה-6 שלה שמשודרת בערוץ פוקס. בשנת 2014 חשף מקס שסקוטר בראון החתים אותו כאמן סולו . ניית'ן ג'יימס סייקס (נולד ב-18 באפריל 1993 בגלוסטר) - גדל עם אחותו הצעירה (ג'סיקה) ואמו, שהייתה מורה למוזיקה. למד לנגן בפסנתר בגיל מאוד צעיר מאמו. הוא התחיל לשיר ולהופיע מגיל 6. אוהד של קבוצת הכדורגל מנצ'סטר יונייטד. סיווה מייקל קיינסווארן (נולד ב-16 בנובמבר 1988 באירלנד) - אביו ממוצא סרי לנקי (נפטר כאשר היה בן 4) ואמו אירית, יש לו אח תאום בשם קומאר (גם הוא נבחן באודישנים ללהקה, אך לא התקבל) ושישה אחים נוספים. התחיל לדגמן בגיל 16 והשתתף ב-8 פרקים בתוכנית "Rock Rivals". קיינסווארן נמצא במערכת יחסים כשש שנים עם נארישה מקאפרי, מעצבת נעליים בחברת Crisian and McCaffrey באנגליה. הזוג מאורס. ג'יימס "ג'יי" קווין נוח מקגינס (נולד ב-24 ביולי 1990 בנוטינגהאם) - בגיל 13 הלך לבית הספר למחול. לאחר מכן כשהיה בן 16 פרש מבית הספר זה וחיפש לעצמו עבודה שקשורה לפעלולים. כאשר חיפש באינטרנט נתקל במודעה לבחינות ללהקה. יש לו אח תאום לא זהה ששמו טום ושלושה אחים אחרים שקוראים להם לוק, שון ואלינור. תומאס "תום" אנתוני פארקר (נולד ב-4 באוגוסט 1988 בבולטון, נפטר ב-30 במרץ 2022) - למד לנגן בגיטרה בגיל שש עשרה. פארקר ניסה להתקבל לתוכנית האקס פאקטור ולא הצליח. לאחר מכן הוא למד גאוגרפיה באוניברסיטה אך נשר מהלימודים. לפני שהצטרף ללהקה, הוא הצטרף ללהקת מחווה ללהקה הידועה Take That ושמה היה Take That II. פארקר היה במערכת יחסים למשך כשנתיים עם קלסי בל הארדוויק. באוקטובר 2020 אובחן עם גידול סרטני בראשו אשר לא ניתן לנתח, ונפטר ממחלתו ב-30 במרץ 2022. 2010: The Wanted 2011: Battleground 2013: Word of Mouth 2011: iTunes Festival: London 2011 2012: The Wanted: The EP 2011: The Behind Bars Tour 2012: The Wanted US Tour 2012: The Code Tour מדיה וקבצים בנושא הוונטד בוויקישיתוף אתר האינטרנט הרשמי של הלהקה (באנגלית) הוונטד, ברשת החברתית פייסבוק הוונטד, ברשת החברתית אקס (טוויטר) הוונטד, ברשת החברתית אינסטגרם הוונטד, סרטונים בערוץ היוטיוב הוונטד, במסד הנתונים הקולנועיים IMDb (באנגלית) הוונטד, באתר אפל מיוזיק (באנגלית) הוונטד, באתר ספוטיפיי הוונטד, באתר סאונדקלאוד (באנגלית) הוונטד, באתר Last.fm (באנגלית) הוונטד, באתר AllMusic (באנגלית) הוונטד, באתר MusicBrainz (באנגלית) הוונטד, באתר דיזר הוונטד, באתר Discogs (באנגלית) הוונטד, באתר Songkick (באנגלית) הוונטד, באתר בילבורד (באנגלית) עמוד הפייסבוק הרשמי של הלהקה עמוד הטוויטר הרשמי של הלהקה חנן ברנדס, החיים הטובים: דה וונטד כבר לא ילדים, באתר nrg‏, 30 באוקטובר 2013 מוזיקה, ‏"הלב שלנו נשבר": בגיל 33 - סולן להקת "דה וונטד" הלך לעולמו, באתר ‏מאקו‏, 30 במרץ 2022